
Z A P I S N I K
s 16. sjednice Vijeća Mjesnog odbora Utrine,

održane dana 22. kolovoza 2022.
u objektu Mjesnog odbora Utrine u Zagrebu, Barčev trg 16,

s početkom u 18:00 sati

NAZOČNI ČLANOVI VIJEĆA:

Aleksandra Čar, Ivana Gucek, Dario Laštre, Marija Luić, Štefica Ljubić-Karaga, Tajna Pavlović-Stojić, Ivan Puh i Ivan Vranković
NENAZOČNI ČLANOVI VIJEĆA:

Milan Božić
OSTALI NAZOČNI:

M.K.
Predsjedava Ivana Gucek, predsjednica Vijeća.

Zapisnik vodi: Ivana Gucek.


Predsjednica konstatira da je na početku sjednice nazočno 7 od ukupno 9 članova Vijeća, što znači da Vijeće može pravovaljano odlučivati te otvara sjednicu.
Vijeće s 6 glasova ZA i 1 koji ne glasa prihvaća tekst Zapisnika s 15. sjednice Vijeća, održane 11. srpnja 2022.
Vijeće JEDNOGLASNO utvrđuje 
D N E V N I   R E D

1. Izvješće Mandatnog povjerenstva o mirovanju mandata članu Vijeća Mjesnog 
    odbora Utrine i početku obnašanja dužnosti zamjenika člana Vijeća

2. Zaključak o prihvaćanju izvješća Mandatnog povjerenstva, donosi se

3. Prisega

4. Postavljanje košarica za smeće, zaključak, donosi se
5. Godišnji izvještaj o izvršenju financijskog plana Mjesnog odbora Utrine za 2021.,  

    zaključak, donosi se
            6. Razno, upiti, obavijesti
Ad 1. Izvješće Mandatnog povjerenstva o mirovanju mandata članu Vijeća Mjesnog
odbora Utrine i početku obnašanja dužnosti zamjenika člana Vijeća

        Na temelju  članka 7. Poslovnika o radu Vijeća Mjesnog odbora Utrine od 02. srpnja 2018., Mandatno povjerenstvo Vijeća Mjesnog odbora Utrine, na 16. sjednici, 22. kolovoza 2022., podnosi
I Z V J E Š Ć E
o mirovanju mandata članu Vijeća Mjesnog odbora Utrine
 i početku obnašanja dužnosti zamjenika člana Vijeća
I.
A) Mandatno povjerenstvo utvrđuje da je MILAN KNEŽEVIĆ, iz Zagreba, Ivšićev prilaz 9, izabran s kandidacijske liste DOMOVINSKI POKRET - DP, s danom 21. lipnja 2022. godine, stavio u mirovanje dužnost člana Vijeća Mjesnog odbora Utrine.
B)  Sukladno članku 14. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 – pročišćeni tekst) DOMOVINSKI POKRET – DP donio je 17. lipnja 2022. odluku da će umjesto Milana Kneževića, dužnost zamjene člana Vijeća obnašati Štefica Ljubić Karaga, iz Zagreba, Kombolova 13.
II.

Mandatno povjerenstvo predlaže Vijeću da donese Zaključak o prihvaćanju Izvješća Mandatnog povjerenstva da zamjena za Milana Kneževića  koji je stavio mandat u mirovanje bude     ŠTEFICA LJUBIĆ KARAGA
                             
            DOMOVINSKI POKRET-DP
Ad 2. Zaključak o prihvaćanju izvješća Mandatnog povjerenstva
Na temelju članka 7. Poslovnika o radu Vijeća Mjesnog odbora Utrine od 02. srpnja

2018., Vijeće Mjesnog odbora Utrine, na 16. sjednici, 22. kolovoza 2022., donijelo je

Z A K LJ U Č A K
o prihvaćanju izvješća Mandatnog povjerenstva 
o mirovanju mandata članu Vijeća Mjesnog odbora Utrine
 i početku obnašanja dužnosti zamjenika člana Vijeća
1. Prima se na znanje izvješće Mandatnog povjerenstva o stavljanju u mirovanje članu Vijeća Mjesnog odbora Utrine Milanu Kneževiću i aktiviranju mandata zamjenici člana Vijeća Štefici Ljubić Karaga.

2. Dana 21. lipnja 2022. prestaje mandat članu Vijeća Mjesnog odbora Utrine MILANU KNEŽEVIĆU.
3. Dana 22. kolovoza 2022. ŠTEFICA LJUBIĆ KARAGA započinje s obnašanjem dužnosti zamjenika člana Vijeća.

4. Ovaj će zaključak biti objavljen na oglasnoj ploči u sjedištu Mjesnog odbora Utrine.
Ad 3. Prisega
Predsjednica čita tekst prisege, a članica Vijeća Štefica Ljubić Karaga izgovara riječ  

„PRISEŽEM“.
.
Ad 4. Postavljanje košarica za smeće
Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K

1. Vijeće Mjesnog odbora Utrine raspravljalo je o postavljanju košarica za otpad na 
 lokaciji Šišićeva ulica 12-24.
2. Vijeće Mjesnog odbora Utrine traži od Zagrebački holding d.o.o.-podružnica Čistoća da se na lokaciji postave dodatne Košarice za sitni otpad s pepeljarom i betonskim postoljem zapremine 55 l, 2 kom.
3. Ovaj Zaključak dostavlja se Vijeću Gradske četvrti Novi Zagreb – istok, Zagrebački holding d.o.o.-podružnica Čistoća i Gradskom uredu za mjesnu samoupravu, civilnu zaštitu i sigurnost.
 Ad 5. Godišnji izvještaj o izvršenju financijskog plana Mjesnog odbora Utrine za 2021.
Članove Vijeća usmeno obavještava predsjednica Vijeća.
Vijeće JEDNOGLASNO donosi

GODIŠNJI IZVJEŠTAJ O IZVRŠENJU FINANCIJSKOG PLANA

Mjesnog odbora Utrine za 2021.

Članak 1. 

Godišnji izvještaj o izvršenju Financijskog plana Mjesnog odbora Utrine za 2021. sadrži:
	Broj ek. klasifik.
	OSNOVNA I POTANJA NAMJENA
	Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	1.148.051,00
	1.148.051,00
	1.135.328,41
	98,89

	3
	RASHODI POSLOVANJA
	1.148.051,00
	1.148.051,00
	1.135.328,41
	98,89

	32
	Materijalni rashodi
	1.148.051,00
	1.148.051,00
	1.135.328,41
	98,89

	323
	Rashodi za usluge
	1.020.551,00
	1.020.551,00
	1.016.983,99
	99,65

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.020.551,00
	1.020.551,00
	1.016.983,99
	99,65

	 
	ODRŽAVANJE JAVNIH POVRŠINA
	529.030,00
	529.030,00
	507.405,59
	95,91

	 
	ODRŽAVANJE NERAZVRSTANIH CESTA
	491.521,00
	491.521,00
	509.578,40
	103,67

	329
	Ostali nespomenuti rashodi poslovanja
	127.500,00
	127.500,00
	118.344,42
	92,82

	3291
	Naknade za rad predstavničkih i izvršnih tijela, povjerenstava i slično
	119.000,00
	119.000,00
	118.344,42
	99,45

	3299
	Ostali nespomenuti rashodi poslovanja
	8.500,00
	8.500,00
	0,00
	0,00


Članak 2.

Ovaj će Godišnji izvještaj o izvršenju biti objavljen na oglasnoj ploči Mjesnog odbora Utrine.

Ad 6.  Pitanja, prijedlozi i obavijesti.
Predsjednica Vijeća obavještava prisutne o akciji zalijevanja 50 mladih stabala unutar školskog igrališta OŠ Mladost u kojoj je sudjelovalo 4 vijećnika, a koja su se posušila za vrijeme školskih praznika. Moli podpredsjednika vijeća da iskomunicira sa upravom škole način daljnje njege stabala kako bi se ovakve situacije u budućnosti izbjegle.
Također obavještava o novoj kampanji udruge Zasadi stablo, ne budi panj u kojoj predlaže da se na jesen uključe i vrtići u sklopu naselja Utrina.

Vijećnik Ivan Puh predlaže da se u parku za pse postavi slalom i most, obzirom da je park velik i ima dovoljno prostora za nove sadržaje.
Predsjednica obaviještava o cijevima koje su ostavljene u parku za pse, te će uputiti ponovno dopis na VIO da bi se iste uklonile.
Vijećnica Štefica Ljubić Karaga predlaže da se još jedna pumpa za vodu stavi izvan parka za pse, na sjevernoj strani u blizini spomenika bl. Alojziju Stepincu.
Predsjednica vijeća obavještava vijećnicu da je već donesen zaključak ove godine o prijedlogu lokacija za postavljanje novih pumpi za vodu te da ove godine nisu odobrena sredstva za njihovu realizaciju.

Predsjednica vijeća najavljuje šetnju vijećnika 03.09.2022., a vijećnica Marija Luić će poslati podsjetnik.

Vijećnica Štefica Ljubić Karaga predlaže da se postavi tabla sa oznakom parka za pse, te tabla za skretanje u parkiralište bazena Utrina. Također obavještava o inicijativi za centralni park na školskom igralištu OŠ Mladost za koje je već bila u razgovorima sa upravom škole.

Predsjednica vijeća obavještava o izvršenim aktivnostima iz PKA za 2022. godinu i ostalima koje su u tijeku.

Također obavještava prisutne o usvojenim prijedlozima PKA za 2023. godinu i izmjeni Zakona koji će omogućiti da se sa planiranim radovima kreće sa početkom godine.
Vijećnica Štefica Ljubić Karaga kod točke vezane za potencijalnu postavu roštilja pored boksačkog kluba Coloseum obavještava o štetnosti zračenja HT baznih stanica na krovu koje se nalaze u blizini predložene lokacije.
Vijeće će prije finalizacije projekta tražiti mjerenje elektromagnetnog zračenja i procjenu sigurnosti za zdravlje građana obzirom na iskazane informacije.

Predsjednica vijeća obavještava o planiranoj suradnji na predavanjima, radionici i/ili nastavi vježbovnih kolegija;
• Arhitektonski fakultet, Katedra za urbanizam, prostorno planiranje i pejsažnu arhitekturu

• Arhitektonski fakultet, Studij dizajna

• Prirodoslovno-matematički fakultet, Biološki odsjek

• Agronomski fakultet, Studij krajobrazne arhitekture

• Lokalna zajednica (mjesni odbori) Trnsko, Siget, Sopot, Utrina

(ukupan broj studenata cca. 100 do 150 studenata)

Planirani ciljevi suradnje s lokalnom zajednicom su;
-zajednički odabir lokacija javnih prostora unutar stambenih naselja Trnsko, Siget, Sopot i Utrina, koji su od interesa za lokalnu zajednicu, kojima je potrebna revitalizacija, te za koje će studenti predložiti Idejno pejsažno-urbanističko rješenje

-terenski obilazak i međusobna edukacija u sklopu uvodne radionice, koja povezuje znanje članova lokalne zajednice o naslijeđu javnog prostora i suvremenim potrebama sa znanjem članova akademske zajednice o ciljevima prostornog planiranja i mogućnostima unapređenja javnog prostora

-zajedničko definiranje programa odabranih javnih prostora na uvodnoj radionici u kojoj će sudjelovati voditelji vježbovnih kolegija, zainteresirani studenti i stanovnici naselja Trnsko, Siget, Sopot i Utrina

-završne prezentacije i izložba studentskih radova u mjesnim odborima / prostorima bliskima lokalnoj zajednici, otvorenima za zainteresiranu znanstvenu, stručnu i građansku javnost.
Sukladno tome moli vijećnike da daju prijedloge javnih prostora:

4 vijećnika je predložilo školsko igralište OŠ Mladost

2 vijećnice su predložile livadu uz boksački klub Coloseum

1 vijećnik je predložio park za pse

1 vijećnica je predložila park Kombolova/suhozid

1 vijećnica livadu pored parka za pse

Svi prijedlozi će biti prosljeđeni na Arhitektonski fakultet.
Dovršeno u 18.57 sati.
KLASA: 024-08/22-003/1628

URBROJ: 251-13-11-9-22-2

Zagreb, 22. kolovoza 2022. 

Zagreb, 22. kolovoz 2022.

Predsjednica
Zapisnik sastavila:                                                    
 Vijeća Mjesnog odbora
Ivana Gucek   
  Ivana Gucek                                                                       

